32010R1193
L 333/23
SLUŽBENI LIST EUROPSKE UNIJE
16.12.2010.
UREDBA KOMISIJE (EU) br. 1193/2010
od 16. prosinca 2010.
o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Maine-Anjou (ZOI))
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno prvi podstavak njezinog članka 7. stavka 4.,
budući da:
(1)
U skladu s prvim podstavkom članka 6. stavka 2. i člankom 17. stavkom 2. Uredbe (EZ) br. 510/2006, zahtjev Francuske za registraciju naziva „Maine-Anjou” objavljen je u Službenom listu Europske unije (2).
(2)
Italija je uložila prigovor na registraciju u skladu s člankom 7. stavkom 1. Uredbe (EZ) br. 510/2006. Prigovor se smatra prihvatljivim prema članku 7. stavku 3. iste uredbe.
(3)
Prigovor se odnosi na neusklađenost s uvjetima utvrđenim u članku 2. Uredbe (EZ) br. 510/2006, posebno u odnosu na povezanost zemljopisnog područja i kakvoće proizvoda. U prigovoru se također navodi da bi registracija tog naziva bila u suprotnosti s člankom 3. stavkom 2. Uredbe (EZ) br. 510/2006, posebno s obzirom na proturječnost između naziva koji se registrira i pasmine životinje, naime Maine-Anjou.
(4)
Konačno, prigovor se također odnosio i vezano za članak 3. stavak 3. Uredbe (EZ) br. 510/2006, posebno u vezi s djelomično homonimnim registriranim nazivom „Boeuf du Maine”.
(5)
Dopisom od 9. srpnja 2009. Komisija je zatražila od Francuske i Italije da se međusobno sporazume u skladu s njihovim unutarnjim postupcima.
(6)
Nakon savjetovanja, Francuska je obavijestila Komisiju dopisom od 5. veljače 2010. da su se strane sporazumjele. Štoviše, nisu provedene nikakve izmjene detalja koji su objavljeni u skladu s člankom 6. stavkom 2. Uredbe (EZ) br. 510/2006.
(7)
U skladu s drugim podstavkom članka 7. stavka 5. Uredbe (EZ) br. 510/2006, naziv „Maine-Anjou” koji je predočila Francuska, potrebno je upisati u registar,
DONIJELA JE OVU UREDBU:
Članak 1.
Naziv naveden u Prilogu ovoj Uredbi ovime se upisuje u registar.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. prosinca 2010.